Para outras páxinas con títulos homónimos véxase: Cabalar.

**Santa María de Cabalar** é unha parroquia que se localiza no oeste do concello da Capela. Segundo o padrón municipal de 2018 tiña 262 habitantes (135 homes, 127 mulleres) distribuídos en 22 entidades de poboación, o que supón unha diminución en relación ao ano 1999 cando tiña 355 habitantes.

Xeografía
---------

Esta parroquia localízase a unha altitude de 450 m, e é limítrofe coa Mourela (Neda) e sitúase a escasos quilómetros da casa do concello, no lugar das Neves. Está atravesada polo río Belelle e o río Xuvia-Castro.

Clima
-----

A climatoloxía de Cabalar é de tipo oceánico húmido con algunhas características de clima continental. A temperatura oscila entre os 0 °C que pódense alcanzar no inverno aos 37 °C de máxima no mes de agosto, cunha temperatura media anual de 12 °C. É un clima propicio para a conservación das Fragas do Eume.

Fauna e flora
-------------

Esta zona caracterízase polo predominio de carballos, bidueiros e ameneiros. Conta cunha gran riqueza paisaxística e xeolóxica. Tamén posúe moitas especies de animais en liberdade, os cales posúen os bosques de Cabalar como hábitat natural, como os xabarís, raposos e corzos.

Patrimonio
----------

A igrexa parroquial foi construída en estilo barroco durante o século XIX. Presenta unha planta rectangular cunha soa nave e no seu interior, no centro, unha imaxe de Santa María, a patroa da parroquia. A igrexa pertence a diocese de Mondoñedo-Ferrol e ao arciprestado de Ortegal-As Pontes.

Hai varios muíños ao pé do río que se poden visitar. Conta cun museo etnográfico aberto ao público os xoves e venres polas mañás e sábados e festivos pola tarde.

Festas
------

As festas parroquiais de Santa María celébranse o 15 e o 16 de agosto.

Gastronomía
-----------

O requeixo elabórase nesta zona dende hai moitos anos, posúe unhas características especiais que fan que se diferencie do producido noutras zonas.

Galería de imaxes
-----------------

* Tramo da ruta do Belelle.Tramo da ruta do Belelle.
* Ferrería hidráulica en ruínas.Ferrería hidráulica en ruínas.
* Merendeiro na ruta do Belelle.Merendeiro na ruta do Belelle.
* Tramo do río Belelle.Tramo do río Belelle.
* Cruceiro situado ao lado da igrexa.Cruceiro situado ao lado da igrexa.
* Cartel informativo en Cabalar.Cartel informativo en Cabalar.

Lugares e parroquias
--------------------

### Lugares de Cabalar

| Lugares da parroquia de Cabalar no concello coruñés da Capela |  |
| --- | --- |
| O Barreiro | A Bouza | A Buíña | O Cadaval | Os Carballás | A Castiñeira | O Coto | Os Enxertados | Fiúnte | Formariz | Fornelos | A Grúa | Guillurfe | A Igrexa | O Machuco | Martín | O Penedo | O Pouso | Os Roxedoiros | O Teixo | Vilar de Mouros |

### Parroquias da Capela

| Galicia | Provincia da Coruña | Parroquias da Capela |  |
| --- | --- |
| Caaveiro (San Boulo) | Cabalar (Santa María) | A Capela (Santiago) |

Notas
-----

1. 1 2 3  DECRETO 189/2003, do 6 de febreiro, polo que se aproba o nomenclátor correspondente ás entidades de poboación da provincia da Coruña.

Véxase tamén
------------

### Outros artigos

* Lugares da Capela

|  |  |
| --- | --- |
| Control de autoridades | 
* Wd: Q11128339
* código INE: 15018030000

 |